open-index/open-wikipedia-markdown huggingface dataset:
Svijet

**Svijet** (ijek.) ili **svet** (ek.), višeznačni izraz, koji se danas najčešće upotrebljava za sve one prostore, odnosno dijelove univerzuma koji su pri trenutnom stupnju tehnologije dostupni ljudskim bićima. U praksi se to odnosi na površinu Zemlje, pa je izraz *karta svijeta* sinonim za kartu površine Zemlje.

## Povezano
* Stari svijet
* Novi svijet
* Svjetska ekonomija
* Svjetska banka
Star Carr

**Star Carr** je mezolitsko arheološko nalazište u Yorkshireu u Ujedinjenom kraljevstvu. Nalazi se pet milja južno od grada Scarborough.

Pripada ranoj maglemosijskoj kulturi, o kojoj postoje dokazi u nizinama Sjeverne Evrope. Bilo je nastanjeno oko 8700 godina pne. u periodu oko 300 godina. Pronađeno je godine 1947. tokom čišćenja poljskog jarka.

Glavna značajka Star Carra je nasuto granje koje se našla na rubu negdašnjeg jezera. Ona je vjerojatno postavljeno kako bi se ojačao prirodni nasip na rubu močvarne vode. Ognjišta u blizini ukazuju na privremeno stanište. Njega su sezonski posjećivali mezolitski lovci u potrazi za jelenima, srndaćima, losovima, prabikovima i divljim veprovima. Analiza životinjskih kostiju ukazuje da je nalazište bilo nastanjeno između proljeća i jeseni. Blato na dnu je sačuvalo neke od predmeta bačenih u jezero, te su pronađeni lovački alati kao kremena strugala kojima su se čistile životinjske kože, odnosno obrađivale kosti i rogovlje. Najzanimljiviji primjer su 54 vršaka kopalja napravljenih od jelenskog rogovlja. Komadić vesla ukazuje da su stanovnici nalazišta vjerojatno znali praviti čamce, najvjerojatnije čunjeve ili jednostavne kanue. Ogrlice od kamena i jantara ukazuju na osobne ukrase. Ostaci psa su dokaz o pripitomljavanju životinja u tom periodu.

Kremen je došao iz oblasti Yorkshire Wolds na jugu. Tip sjekire, sasvim nov za Britaniju, je napravljen od kremena u Star Carru. Kroz upotrebu su je oštrili jednostavnim udarcima.

Najzanimljiviji nalaz je gornji dio jelenske lubanje zajedno s rogovima. Kroz lubanju su izbušene dvije rupe te se vjeruje da je služila kao kamuflaža u lovu, ili u nekoj vrsti rituala.

## Vanjske veze
* 
* Department of Archaeology, University of Cambridge 
* In The Beginning - Star Carr
* Object Records Page
Britanija

**Britanija** se može odnositi na:
* Britanija (ostrvo), ostrvo koje se nalazi u severozapadnoj Evropi
* Praistorijska Britanija (sr)
* Britanija (rimska provincija), rimska provincija osnovana nakon rimske invazije Britanije 43. godine nove ere
* Britanija (mitologija) (sr), drevna keltska boginja
* RMS ''Britannia'' (en)

## Povezano
* Britanska ostrva, skup ostrva uz severozapadnu obalu Evrope
* Velika Britanija, razvrstavanje
* Nova Britanija, ostrvo Bizmarkovog arhipelaga
Pašaji

**Pašaji** (*Pashai*) su dardska etnička grupa koja živi u Afganistanu i Pakistanu.

Najviše ih ima u Nuristanu, Kabulu, Badahšanu, Konaru i Lagmanu.
Kohistanci

**Kohistanci** ili **Kohistani** je naziv za dardsku etničku grupu koja živi u oblasti Kohistan u Pakistanu.
Čitralci

**Čitralci** je naziv koji se u širem smislu koristi za stanovnike pakistanske oblasti Chitral, a u užem smislu za dardske etničke grupe koje su porijeklom iz te oblasti.
Pendžapci

**Pendžapci** (*Punjabi*) su indoarijska etnička grupa koja živi u Južnoj Aziji. Njihova provincija Pendžab je bila dom nekih od najstarijih civilizacija na svijetu. Temelj pendžapskog identiteta je prvenstveneo lingvističke prirode, pa se Pendažpcima smatraju oni ljudi kojima je pendžapski jezik, koji pripada indoarijskoj jezičnoj porodici, maternji. Međutim, u posljednje vrijeme se pendžapski nacionalni osjećaj proširio i među emigrantima pendžapskog porijela koji održavaju pendžapske kulturne običaje, iako više ne govore pendžapskim jezikom.

Pendžapci uglavnom žive u pendžapskim oblastima Pakistana i Sjeverne Indije. U Pakistanu Pendžapci (Zapadni Pendžapci) line najveću etničku grupu (oko 44% ukupnog stanovništva) i uglavnom žive u provinciji Pendžab. U Indiji Pendžapci žive u široj oblasti Pendžaba koju čine države Pendžab, Haryana, Himachal Pradesh, Delhi te Unijska teritorija Chandigarh. Osim ovih oblasti, brojne pendžapske zajednice se mogu naći u oblasti Jammu u Jammu i Kashmiru te državama Rajasthan, Uttaranchal i Uttar Pradesh. 

Također postoji i velikih broj pendžapskih emigrantskih zajednica raširenih po svijetu, posebno u Britaniji, Kanadi, SAD, Keniji, Tanzaniji, Ugandi, zemljama Perzijskog zaljeva, Hongkongu, Maleziji, Singapuru, Australiji i Novom Zelandu.

Pendžapci su etničkom, lingvističkom i kulturnom smislu srodni drugim indoarijskim narodima Južne Azije. Procjenjuje se da danas ima oko 120 miliona Pendžabaca širom svijeta.
Sindhi

**Sindhi** su socio-etnička grupa koja govori indoarijskim jezikom zvanim sindhi, i živi u oblasti zvanoj Sindh u današnjem Pakistanu. Sindhi koji žive u današnjem Pakistanu su uglavnom islamske vjere, dok je većina hinduističkih Sindha emigrirala na teritoriju današnje Indije nakon što je Britanska Indija podijeljena godine 1947. Sindhima se ponekad smatraju i bivši pripadnici nekoć nedodriljivih kasta poput Harijana koji prakticiraju "narodni hinduizam" te se još uvijek mogu naći u ruralnim oblastima Pakistana.
Dogra

**Dogra** je naziv za etničku grupu južne Azije, koja broji oko 4.500.000 pripadnika. Dogre pretežno žive u oblasti Jammu u Jammu i Kashmiru ali isto tako i susjednim oblastima Pendžaba, Himachal Pradseha te ostalim dijelovima Kashmira. Govore vlastitim jezikom pod nazivom, **[[Dogri]]**, koji sličan Hindko jeziku Mirpura te srodan pendžapskom jeziku. Godine 2003. Dogri je zajedno s Bodom, Maithilijem i Santhalijem priznat kao jedan od 22 nacionalna jezika Indije. Većina Dogri ispovijeda hinduizam. https://web.archive.org/web/20020427223548/http://ikashmir.org/PastPresent/chapter8.html
Srednjobosanski kanton

**Srednjobosanski kanton**, odnosno **Županija Središnja Bosna** je šesti od deset kantona Federacije BiH. Nalazi se u središnjem dijelu Bosne i Hercegovine, na površini od 3.188 km², što čini 12% površine Federacije BiH, sa 254.686 stanovnika prema popisu stanovništva 2013. godine. Po svom geografskom položaju predstavlja važno raskrižje bosanskohercegovačkih pa i evropskih puteva, te značajno tranzitno područje.

## Administrativna podjela
Sjedište kantona nalazi se u Travniku. Sastoji se od 12 općina i to:
* Bugojno
* Busovača
* Dobretići
* Donji Vakuf
* Fojnica
* Gornji Vakuf
* Jajce
* Kiseljak
* Kreševo
* Novi Travnik
* Travnik
* Vitez
Kašmirci

**Kašmirci** je izraz koji se koristi za sve domorodačke etničke grupe u spornoj oblasti Kašmir na granici Indije i Pakistana.
Gustoća stanovništva

**Gustoća stanovništva** je srednji broj stanovnika na površini određenog područja ( država , regija ili slično) ,i u pravilu se navodi kao "broj stanovnika na km²" . Izračunava se na način da se broj stanovnika područja koje nas zanima podijeli s površinom istog područja. 

Zemlja sa:
* najvišom gustoćom stanovništva: Monako 16.410 stanovnika/km²
* najnižom gustoćom stanovništva: Grenland 0,025 stanovnika/km²

Ponekad se upotrebljava obrnuta vrijednost. Kolika je površina koja u prosjeku stoji na raspolaganju jednom stanovniku određenog područja. Izračunava se tako, da se površina područja izražena u m² podijeli s brojem stanovnika na tom području. Navodi se kao "broj m² na jenog stanovnika".

Zemlja sa:
* najmanjom površinom po stanovniku: Monako 63 m²/stanovniku
* najvećom površinom po stanovniku: Grenland 30 milijuna m²/stanovniku
Makedonski jezik

**Makedonski jezik** je jedan od slavenskih jezika. Makedonsko je pismo ćirilica.

Primajući kršćanstvo u Makedoniji teško su se odricali od paganske vjere, a da se umanji otpor i odbijanje kršćanske vjere, kršćanski velikodostojnici su preveli Bibliju na jezik kojim se služili Slaveni, a da i pismo bude blize Slavenima oni su angažirali sv. Kirila i Metoda koji su vec primili kršćanstvo i bili vrlo učeni jer su izučili najviše crkovne škole, no i škole svjetovne sfere. Kiril i Metod su sastavili azbuku, pismo, preveli su Bibliju i crkvene knjige. Glagoljično pismo je prvo slavensko pismo. Kiril i Metod su poslani u Moravsku da propovjedaju kršćanstvo i da time umanje napade svećenika iz zapadne crkve. Oni su sa sobom poveli i jedan dio svojih učenika, a u Moravskoj su podučili velik broj mladih. Po propasti misije Kirila i Metoda njihovi učenici su se raširili po mnogim prostorima na istoku, jugu i produžili učenje i prosvjećivanje. Kliment i Naum su dosli u Ohridu su prosvjećivali tamošnji puk, no i učenike koji su dolazili iz drugih djelova srednjovekovne Bugarske i drugih prostora.

Kliment je napisao novu azbuku Kirilku, odnosno ćirilicu koja se i dan danas primjenjuje u mnogim državama gde je osnovna religija pravoslavna ili ortodoksna. Oni su u Ohridu osnovali prvi Sveslavenski univerzitet, studiralo je oko 3000 studenata, crkvene knjige koje su u Ohridu pisane mogu se naći u svim pravoslavnim bibliotekama, te knjige su bile pisane ćirilicom i bile su baza pravoslavnom kršćanstvu. Kliment i Naum su osnovali i podigli mnogo crkava i manastira, u Ohridu Kliment je podigao katedralu na Plaošniku, a Naum je podigao manastir na najljepšem dijelu Ohridskog jezera, na prostoru gdje su izvori Ohridskog jezera. Po smrti Klimenta i Nauma oni su od naroda proglašeni za svece, Sveti Kiril Ohridski - patron Ohrida i patron danasnjih Makedonaca i Bugara, Sveti Naum Ohridski Čudotvorac, svetac koji je imao iscjeliteljsku moć.

Velik broj riječi makedonskog jezika je istovjetan s riječima drugih slavenskih naroda. Makedonski jezik se oformio kao *književni jezik* tek 1944 godine.. U Bugarskoj se smatra da je makedonski jezik druga varijanta bugarskog jezika.

## Izvori

## Vanjske veze

* Ethnologue report for Macedonian
* Nature of Standard Macedonian language by Mladen Srbinovski
* The Macedonian nationality 
* 1920 US Census, Instructions to Enumerators, where Macedonian is listed as a principal foreign language
* Digital Dictionary of the Macedonian Language
* Macedonian - English, Greek, Albanian, German, French, Italian translator
* A grammar of Macedonian by Victor Friedman
* Macedonian — English, Greek, Albanian, German, French, Italian translator
* BBC Education — Languages: ''Macedonian, Makedonski''
* The Macedonian Language
* Macedonian — English Dictionary
* Reading and Pronouncing Macedonian: An Interactive Tutorial 
* UCLA Language materials project 
* Krste Misirkov — On Macedonian Matters, 1903 year (Complete text of the book) 
* Learn Macedonian 
* Funky Macedonian - Get the gists of macedonian
Zaječarski okrug

**Zaječarski okrug** se nalazi u istočnom delu Republike Srbije. Obuhvata opštine: 
# Opština Boljevac mesto Boljevac 
# Opština Knjaževac mesto Knjaževac 
# Grad Zaječar mesto Zaječar 
# Opština Sokobanja mesto Sokobanja 

Ukupno ima 158.131 stanovnika. Sedište okruga je grad Zaječar.

Felix Romuliana (Galerijeva palata) u Gamzigradu, bila je prestonica rimskog imperatora Gaja Galeria Valerija Maksimilijana, s kraja III i početkom IV veka. Gamzigrad se na osnovu otkrivenog materijala svrstava u red najreprezentativnijih rimskih gradova na Balkanu. Tu je pronađena brojna istorijska građa (nakit, novac, alatke, oružje) kao svedočanstvo o velikoj civilizaciji na ovim prostorima.

Privredni razvoj zaječarske opštine kretao se od zanatske i poluindustrijske prerade poljoprivrednih proizvoda i eksploatacije ugljenog bogatstva.
Kosovski okrug

**Kosovski okrug** je jedan od pet okruga koje po administrativnoj organizaciji Srbije pokriva Kosovo. To područje se sada nalazi pod upravom UNMIK-a.

Kosovki okrug obuhvata opštine: 
# Opština Podujevo mesto Podujevo 
# Opština Obilić mesto Obilić 
# Opština Priština mesto Priština 
# Opština Kosovo Polje mesto Kosovo Polje 
# Opština Glogovac mesto Glogovac 
# Opština Štimlje mesto Štimlje 
# Opština Štrpce mesto Štrpce 
# Opština Uroševac mesto Uroševac 
# Opština Kačanik mesto Kačanik 
# Opština Lipljan mesto Lipljan

Ima ukupno 672.292 stanovnika.

Formalno sedište okruga je Priština.

Priština je grad kontrasta - starog i modernog vremena. U neposrednoj okolini Prištine otkriveno je naselje iz neolitskog doba, kao i rimsko naselje Vicianum.

U centru Prištine nalazi se Čarši ili Taš - džamija, podignuta posle Kosovske bitke,1389. godine.

U blizini Prištine je manastir Gračanica, poslednja zadužbina srpkog kralja Milutina, podignuta 1315. godine. Arhitektonski i po fresknom slikarstvu, Gračanica je jedan od najznačajnijih spomenika Srednjeg veka u čitavoj Evropi i pominje se u svim antologijama evropskog graditeljstva. Danas je to za posetioce otvoren ženski pravoslavni manastir.

Rudno blago i rudarstvo imaju važnu ulogu u privredi ovog regiona Po veličini i kvalitetu olovno - cinkane rude, Kosovski okrug je najbogatiji ne samo u Srbiji, već i u čitavoj Evropi.

## Povezano
* Popis kosovskih okruga
Kosovskomitrovački okrug

**Kosovačkomitrovački okrug** je jedan od pet okruga koji po administrativnoj podjeli Srbije pokrivaju Kosovo. Trenutno se nalazi pod upravom UNMIK-a koji je Kosovo administrativno podijelio po drukčijoj osnovi. Obuhvata opštine: 
# Opština Zubin Potok mesto Zubin Potok 
# Opština Leposavić mesto Leposavić 
# Opština Zvečan mesto Zvečan 
# Opština Kosovska Mitrovica mesto Kosovska Mitrovica 
# Opština Srbica mesto Srbica 
# Opština Vučitrn mesto Vučitrn

Ima ukupno 275.904 stanovnika.

Formalno sedište okruga je grad Kosovska Mitrovica.

Kosovska Mitrovica, kao srednjovekovna naseobina, ima dosta znamenitih građevina i spomenika: Crkva Sv. Dimitrija datira iz XIV veka, a Crkva Sv. Save iz XIX veka. Nedaleko od Kosovske Mitrovice nalazi se manastir Devič, koji se prvi put pominje 1578. godine, a smatra se da ga je podigao Đurađ Branković, poznati srpski vladar.

Vučitrn je staro mesto - muzej. To je bilo trgovačko mesto za vreme vladavine srpskog velmože Vuka Brankovića, sina Đurađa Brankovića.

U Kosovskomitrovačkom regionu postoji nekoliko značajnih privrednih organizacija: građevinskih, hemijskih, konfekcijskih i poljoprivrednih.

## Povezano
* Popis kosovskih okruga
Pećki okrug (Srbija)

**Pećki okrug** je jedan od pet okruga koji po administrativnoj podjeli Srbije pokrivaju Kosovo. Trenutno se nalazi pod upravom UNMIK-a. Obuhvata opštine: 
# Opština Istok mesto Istok 
# Opština Peć mesto Peć 
# Opština Klina mesto Klina 
# Opština Dečani mesto Dečani 
# Opština Đakovica mesto Đakovica 

Ima ukupno 414.187 stanovnika. 

Formalno sedište okruga je grad Peć. 

Naselje Peć pominje se još 1302. godine, kao sedište Srpske patrijaršije, Pećku patrijaršiju čini skupina manastira i od osnivanja je sedište srpskih arhiepiskopa i patrijarha.

Freske u crkvi Svetih Apostola iz XIII veka, ubrajaju se u najznačajnija ostvarenja srpskog slikarstva. Crkve i drugi objekti Pećke patrijaršije, tokom istorije, više puta su uništavani i obnavljani, a konačan izgled su dobili 1931. godine i 1932. godine.

Manastir Visoki Dečani predstavljaju najmonumentalniji spomenik srpske srednjovekovne kulture, zadužbina je Stefana Dečanskog, građen od 1327. godine do 1335. godine.

## Povezano
* Popis kosovskih okruga
Kosovskopomoravski okrug

**Kosovskopomoravski okrug** je jedan od pet okruga koji po administrativnoj podjeli Srbije pokrivaju Kosovo. Trenutno se nalazi pod upravom UNMIK-a. Obuhvata opštine: 
# Opština Kosovska Kamenica mesto Kosovska Kamenica 
# Opština Novo Brdo mesto Novo Brdo 
# Opština Gnjilane mesto Gnjilane 
# Opština Vitina mesto Vitina

Ima ukupno 217.726 stanovnika.

Formalno sedište je u gradu Gnjilanu.

Gnjilane se prvi put pominje u XIV veku. U neposrednoj okolini se nalazi Banja Klokot sa nekoliko termalnih izvora koji se smatraju vrlo lekovitim.

Gnjilane ima tekstilnu industriju, fabriku duvana, radijatora i klima uređaja. Ovaj region je bogat rudama magnezita i bentonita.

## Povezano
* Popis kosovskih okruga
Kolubarski okrug

**Kolubarski okrug** se prostire u srednjem delu zapadne Srbije. Obuhvata opštine: 
# Opština Valjevo mesto Valjevo
# Opština Osečina mesto Osečina
# Opština Ub mesto Ub
# Opština Lajkovac mesto Lajkovac
# Opština Mionica mesto Mionica
# Opština Ljig mesto Ljig

Ima ukupno 200.560 stanovnika. 

Sedište okruga je grad Valjevo koji se nalazi na reci Kolubari.

Kulturno - istorijske znamenitosti ovog kraja su: 
* Muselimov konak tipičan primer turske arhiktekture, sazidan u XVIII veku, 
* Kula Nenadovića, koju je 1813. godine podigao vojvoda Jankov, 
* Valjevska crkva, iz 1838. godine i predstavlja redak primer monumentalne klasicističke građevine u Srbiji.
* Moderna galerija Valjevo, ustanova kulture od nacionalnog značaja i jedna od najboljih galerija u ovom delu Evrope.

Poznata turistička mesta u okrugu su planina Divčibare i Banja Vrujci.
Podunavski okrug

**Podunavski okrug** se nalazi u centralnom delu Republike. Obuhvata opštine: 
# Opština Smederevo mesto Smederevo
# Opština Smederevska Palanka mesto Smederevska Palanka
# Opština Velika Plana mesto Velika Plana

Ima ukupno 226.589 stanovnika.

Sedište okruga je grad Smederevo. Smederevo je bilo prestonica srpske države u XV veku - tu je bio smešten dvor u vreme tadašnjeg srpskog vladara Đurađa Brankovića. Danas se u ostacima smederevske tvrđave, završene 1430. godine, naziru nekadašnji dvor, kapele i zgrade za vladarsku porodicu. Na starom smederevskom groblju nalazi se crkva iz XV veka za koju se pretpostavlja da je bila porodična grobnica Đurađa Brankovića i o njoj se pričaju mnoge legende.

U privrednom pogledu Smederevo je danas jedan od vodećih gradova u Srbiji.                        Načelnik Podunavskog upravnog okruga od avgusta 2020. godine je dr Jasna Avramović.
Dr Jasna Avramović rođena je 2. decembra 1959. godine u Smederevu. Završila je Osnovnu školu „Jovan Jovanović Zmaj”, a potom Gimnaziju „Jovan Janićijević“ u Smederevu 1978. godine. Na Medicinskom fakultetu diplomirala je 1985. godine, a odmah po diplomiranju počinje da radi kao lekar u Zdravstvenom centru „Sveti Luka“ u Smederevu u školskom dispanzeru. Od 1990. godine radila je na infektivnom odeljenju. 
U Beogradu 1995. godine završava s uspehom specijalizaciju iz oblasti infektivnih bolesti, a 2000. godine postaje načelnik Infektivnog odeljenja u smederevskom zdravstvenom centru.
Za predsednika Opštine Smederevo prvi put je izabrana 2004. godine. U periodu od 2008. do 2012. godine obavljala je funkciju zamenika gradonačelnika. U periodu od 2012. do avgusta 2020. godine obavljala je funkciju gradonačelnika Grada Smedereva, nakon čega je Rešenjem Vlade Republike Srbije postavljena za načelnika Podunavskog upravnog okruga.
Prizrenski okrug (Srbija)

**Prizrenski okrug** je jedan od pet okruga koji po administrativnoj podjeli Republike Srbije pokrivaju Kosovo. Trenutno se nalazi pod upravom UNMIK-a. Obuhvata opštine: 
# Opština Suva Reka mesto Suva Reka 
# Opština Orahovac mesto Orahovac 
# Opština Prizren mesto Prizren 
# Opština Gora mesto Dragaš

Ima ukupno 376.085 stanovnika.

Formalno sedište okruga je u gradu Prizrenu.

Crkvu Bogorodicu Ljevišku, u Prizrenu, podigao je 1307. godine, kao svoju prvu zadudžbinu, kralj Milutin, zajedno sa arhiepiskopom Savom III. Ostale crkve u okolini Prizrena su: Crkva Svetog Spasa iz 1348. godine, Crkva Svetog Nikole iz 1332. godine, Crkva Kraljevića Marka iz 1371. godine., Saborna crkva Svetog Đorđa iz druge polovine XIX veka.

U XVI i XVII veku, za vreme turske okupacije, u Prizrenu i okolini niču džamije, hamami i medrese.

Bajrakli Gazi Mehmed - pašina džamija predstavlja najstariji spomenik islamske umetnosti u Prizrenu. Sagrađena je 1561. godine, a u njoj se i danas čuvaju knjige na arapskom i turskom jeziku, kao na primer Koran iz 1312. godine.

Stanovništvo ovog regiona uglavnom se bavi poljoprivredom, a razvijena je i prehrambena, tekstilna, farmaceutska i metalna grana industrije.

## Povezano

* Popis kosovskih okruga
Pomoravski okrug

**Pomoravski okrug** se nalazi u centralnom delu Republike Srbije. Obuhvata opštine: 
# Grad Jagodina mesto Jagodina 
# Opština Ćuprija mesto Ćuprija 
# Opština Paraćin mesto Paraćin 
# Opština Svilajnac mesto Svilajnac 
# Opština Despotovac mesto Despotovac 
# Opština Rekovac mesto Rekovac 

Ima ukupno 312.160 stanovnika. Sedište okruga je grad Jagodina.

U gradu je delimično sačuvana arhitektura 19. veka. Ostaci ranijih perioda vide se u građevinama kao što je Hajduk - Veljkov konak iz 18. veka. Posebna zanimljivost je Stara crkva Arhanđela Mihajla, zadužbina Miloša Obrenovića iz 1818. godine.

Manastir Jošanica je podignut krajem 17. veka u vreme vladavine despota Đurađa Brankovića i smatra se najlepšom građevinom Srednjeg veka u tom kraju.

Nedaleko od Ćuprije je manastir sa crkvom Vaznesenja - Ravanica, zadužbina kneza Lazara, sagrađena između 1375. godine i 1377. godine. Posle pogibije cara Lazara u Boju na Kosovu, Ravanica je čuvala njegove mošti do 1690. godine, da bi danas posle tri veka seljenja sa srpskim narodom bile opet vraćene u ovu njegovu zadužbinu. Manastir Resava - Manasija nalazi se u neposrednoj okolini Despotovca. Resava - zadužbina despota Stefana Lazarevića, podignuta je između 1407. godine i 1418. godine. Tokom 15. veka u manastiru je delovala čuvena Resavska škola sa više radionica u kojima su prepisivani važni tekstovi iz svetske baštine i pisani novi.Pomoravski okrug poznat je i po manastirima koji su u njemu:Miljkov manastir,Zlatenac,Manasija i mnogi drugi...

Konstantin Filozof, autor "Žitija despota Stefana" i "O pismenima" (slovima), kojim je izvršena redakcija i sređivanje tadašnjeg pravopisa srpskog jeziku, radio je i stvarao u manastiru Resava.
Borski okrug

**Borski okrug** se nalazi u istočnoj Srbiji. Obuhvata opštine: 
# Opština Bor mesto Bor 
# Opština Kladovo mesto Kladovo 
# Opština Majdanpek mesto Majdanpek 
# Opština Negotin mesto Negotin 

Ima ukupno 178.718 stanovnika. Sedište okruga je grad Bor, poznat po svom istorijskom i kulturnom nasleđu.

U okolini Bora nalaze se: Dvorac kneza Aleksandra iz 1856. godine, građen u duhu romantizma i Konak kneza Miloša (smešten u Brestovičkoj banji, nastao u 19. veku). Ovaj grad je poznat kao središte najvećeg rudnika bakra u Evropi, čija eksploatacija je počela 1904. godine, ali su ga, prema pronađenim dokumentima, koristili još u davnim antičkim vremenima.
Zlatiborski okrug

**Zlatiborski okrug** se nalazi u zapadnom delu Republike. Obuhvata opštine: 
# Opština Bajina Bašta mesto Bajina Bašta 
# Opština Kosjerić mesto Kosjerić 
# Opština Užice mesto Užice 
# Opština Požega mesto Požega 
# Opština Čajetina mesto Čajetina 
# Opština Arilje mesto Arilje 
# Opština Priboj mesto Priboj 
# Opština Nova Varoš mesto Nova Varoš 
# Opština Prijepolje mesto Prijepolje 
# Opština Sjenica mesto Sjenica

Ukupno ima 335.826 stanovnika. Sedište okruga je Užice.

Među najstarije kulturne spomenike u ovom regionu spada Bela crkva, u Karanu. Građena je između 1340. i 1342. godine i tada je oslikana. U gradu Užicu postoje dve crkve, obe stare i zanimljive: Crkva Sv. Marka na Varoši sagrađena je pre 1828. godine, a Crkva Sv. Đorđa, današnja Saborna crkva u Užicu, građena je od 1842. do 1844. godine.

Nedaleko od Bajine Bašte nalazi se manastir Rača, iz XIII veka. Sagradio ga je kralj Milutin. Ovaj manastir je kroz svoju istoriju više puta bivao uništavan i nanovo obnavljan. Poslednji put (nakon Turaka i Austrougarske vojske), Raču su 1943. godine zapalili Bugari. Obnovljen je posle II svetskog rata i danas se smatra, zbog lepote svojih ikonostasa, izuzetnim spomenikom srpske kulture.

Manastir Mileševa - podignut je 1218 - 1219. godine i nalazi se u blizini Prijepolja. Predstavlja zadužbinu kralja Vladislava, sina Stefana Prvovenčanog. Iako je i ovaj manastir više puta bio spaljivan, sačuvano je oko 100 kompozicija, fresaka pojedinačnih likova i fragmenata. Najpoznatija freska je "Beli anđeo" zaglavlje velikog broja srpskih knjiga i monografija pa i ove Internet prezentacije.

Danas od privrednih preduzeća u opštini Užice postoje: Valjaonica bakra i aluminijuma u Sevojnu, Metalski kombinat "Prvi Partizan", Tekstilna industrija "Froteks", Konfekcija "Kadinjača", itd.

U Priboju je podignuta Fabrika automobila FAP, koja izvozi kamione i autobuse širom sveta, a združeno preduzeće FAP - FAMOS proizvodi privredna vozila.

## Povezano
* Zlatibor

## Vanjske veze
Nevanična prezentacija okruga
Moravički okrug

**Moravički okrug** se nalazi u centralnom delu Srbije. Obuhvata opštine: 
# Opština Gornji Milanovac mesto Gornji Milanovac 
# Opština Čačak mesto Čačak 
# Opština Lučani mesto Lučani 
# Opština Ivanjica mesto Ivanjica 

Ima ukupno 230.748 stanovnika. Sedište okruga je u gradu Čačku.

Posebno mesto u spomeničkoj baštini Čačka i okoline imaju bogomolje: manastiri i crkve. Deset manastira u Ovčarsko - kablarskoj klisuri, nazvani su Srpskom Svetom gorom. Neki od njih su podignuti u doba srpske vlastele Nemanjića, Lazarevića i Brankovića. U ovih deset manastira vekovima su čuvane stare rukopisne knjige, a neke od njih su ovde i nastale.

Čačak je veliki privredni centar Srbije. U privredi dominantno mesto ima industrija.
Raški okrug

**Raški okrug** se nalazi u jugozapadnom delu Republike. Obuhvata opštine: 
# Opština Kraljevo mesto Kraljevo 
# Opština Vrnjačka Banja mesto Vrnjačka Banja 
# Opština Raška mesto Raška 
# Opština Novi Pazar mesto Novi Pazar 
# Opština Tutin mesto Tutin 

Ima ukupno 300.234 stanovnika. Sedište je u gradu Kraljevu.

U okolini Kraljeva nalazi se "mati svih crkava" - manastir Žiča. Ovaj duhovni centar srpske srednjovekovne države izgrađen je oko 1220. godine kada je manastir Žiča postao središte novoosnovane srpske arhiepiskopije.

Manastir Studenica sagrađen je krajem XII veka, kao zadužbina Stefana Nemanje, koji ga je bogato opremio ikonama i knjigama. Nakon što se on zamonašio i otišao u Hilandar, brigu oko manastira preuzeo je njegov stariji sin Stefan, kasnije nazvan Prvovenčani.

Nedaleko od Novog Pazara, nalazi se manastir Sopoćani, nastao kao zadužbina kralja Stefana Uroša I, sina kralja Stefana Prvovenčanog. Sopoćani su građeni oko 1260. godine. Osnovna i najveća vrednost Sopoćana su freske, po kojima se ovaj manastir ubraja u najbolje primerke evropskog srednjovekovnog slikarstva.
Rasinski okrug

**Rasinski okrug** se nalazi u centralnom delu Srbije. Obuhvata opštine: 
# Opština Varvarin mesto Varvarin 
# Opština Trstenik mesto Trstenik 
# Opština Ćićevac mesto Ćićevac 
# Opština Kruševac mesto Kruševac 
# Opština Aleksandrovac mesto Aleksandrovac 
# Opština Brus mesto Brus 

Ima ukupno 296.690 stanovnika Sedište okruga je u gradu Kruševcu.

U Kruševcu i okolini postoji više kulturno - istorijskih spomenika: Lazarev grad, sa ostacima srednjovekovnog utvrđenja i crkvom Lazaricom, epski je objekat u srpskom predanju. Crkva Lazarica posvećena Sv. Stefanu prototip je moravske škole, a sagrađena je 1376. godine povodom rođenja Lazarevog sina Stefana.

Donžon kula, vojno utvrđenje srednjovekovnog grada, svedočenje je o velikoj kulturnoj i istorijskoj baštini srpskog naroda.

Manastir Ljubostinju je osnovala knjeginja Milica, Lazareva žena, krajem XIV i početkom XV veka, posle Kosovskog boja kada je odlučila da se povuče kao vladarka i okupi udovice srpske vlastele poginule na Kosovu. Ljubostinja je od prvog dana imala kulturnu ulogu. Ovde su dovođeni istaknuti letopisci, prepisivači, majstori ukrasnih knjiga i slikari.
Nišavski okrug

**Nišavski okrug** se nalazi u jugoistočnom delu Srbije. Obuhvata opštine: 
# Opština Aleksinac mesto Aleksinac 
# Opština Svrljig mesto Svrljig 
# Opština Merošina mesto Merošina 
# Opština Ražanj mesto Ražanj 
# Opština Medijana mesto Niš
# Opština Palilula mesto Niš
# Opština Pantelej mesto Niš
# Opština Crveni Krst mesto Niš
# Opština Niška Banja mesto Niška Banja 
# Opština Doljevac mesto Doljevac 
# Opština Gadžin Han mesto Gadžin Han 

Ima oko 343.950 stanovnika. Sedište okruga je u gradu Nišu.

U samom gradu nalazi se Niška tvrđava, koja se ubraja među najlepše i najbolje očuvane tvrđave na Balkanu, a zidana je krajem XVII veka. 
Na periferiji Niša je spomen obeležje Ćele - kula, koga su Turci sazidali od lobanja i glava srpskih ustanika poginulih na Čegru, gde se, pod vođstvom Karađorđa, vožda i heroja Prvog srpskog ustanka, protiv Turaka, odigrala, Čegarska bitka (1809.godine). Turci su pobedili, pa je ova bitka bila od presudnog značaja za propast Prvog srpskog ustanka.
Toplički okrug

**Toplički okrug** se nalazi u južnom delu Srbije. Obuhvata opštine: 
# Opština Prokuplje mesto Prokuplje 
# Opština Blace mesto Blace
# Opština Kuršumlija mesto Kuršumlija
# Opština Žitorađa mesto Žitorađa

Ima ukupno 111.813 stanovnika. Sedište okruga je grad Prokuplje.

Hisar, brdo iznad Prokuplja, predstavlja simbol grada. Tu su otkriveni delovi srednjovekovne tvrđave sa još dobro očuvanom kulom koju narod zove Jug - Bogdanova, po jednom od junaka Kosovskog boja. Hram Sv. Prokopija koji se nalazi u blizini, građen je još u X veku, a Latinska crkva, iz XVI veka primer je uticaja katoličke kulture koju su doneli dubrovački trgovci u XV i XVI veku.

Toplički okrug je srednje razvijeni industrijski centar.
Pirotski okrug

**Pirotski okrug** se nalazi u jugoistočnom delu Srbije. Obuhvata opštine: 
# Opština Bela Palanka mesto Bela Palanka 
# Opština Pirot mesto Pirot 
# Opština Babušnica mesto Babušnica
# Opština Dimitrovgrad mesto Dimitrovgrad 

Ima ukupno 116.926 stanovnika. Sedište mu je u gradu Pirotu.

Pirot se prvi put pominje još u II veku n.e. U njegovoj okolini se nalazi crkva iz XIII veka: Crkva Sv. Petke, a manastir Sv. Jovana Bogoslova, s kraja XIV veka, primer je srednjovekovne srpske arhitekture.

Lekovita voda iz Zvonačke banje, klimatskog lečilišta, korišćena je još u antičkom dobu, a prirodne lepote ovog kraja poznate su širom Srbije.

Najstariji zanat, a danas i grana industrije, je ćilimarstvo, tkačka delatnost, po kome se ovaj kraj proslavio širom sveta. Najveći deo kapaciteta pirotskih privrednih kolektiva lociran je u industrijskoj zoni.
Mačvanski okrug

**Mačvanski okrug** se nalazi u zapadnom delu Srbije. Obuhvata opštine: 
# Opština Šabac mesto Šabac 
# Opština Bogatić mesto Bogatić 
# Opština Loznica mesto Loznica 
# Opština Vladimirci mesto Vladimirci 
# Opština Koceljeva mesto Koceljeva
# Opština Mali Zvornik mesto Mali Zvornik 
# Opština Krupanj mesto Krupanj 
# Opština Ljubovija mesto Ljubovija 

Ima ukupno 339.644 stanovnika. Sedište okruga je u gradu Šapcu.

U blizini Šapca su znameniti spomenici, posvećeni poznatim događajima iz istorije srpskog naroda: 
* Spomenik Karađorđu i srpskim junacima iz Prvog srpskog ustanka i Muzej Mišarske bitke (na Mišaru)
* ostaci starog grada na obali Save, Novo Selo (mesto gde je bio dvorac kralja Milutina) 
* Kosanin grad, srednjovekovno utvrđenje na Ceru.

Nedaleko od Loznice je selo Tršić, rodno mesto, reformatora srpskog jezika i pravopisa, Vuka Karadžića. Iz Tršića se pešačkom stazom stiže u manastir Tronošu, jedno od najstarijih srednjovekovnih nemanjićkih zadužbina. Ovaj Manastir iz XIV veka, odigrao je u prošlosti istaknutu ulogu u očuvanju narodne kulture i tradicije Srba. Dugo se u njemu, a naročito u 14. veku, negovala prepisivačka škola za sopstvene portrebe i potrebe drugih manastira. Time je sačuvana istorijska i kulturna građa srpskog naroda.
Pčinjski okrug

**Pčinjski upravni okrug** se nalazi u južnom delu Republike Srbije. Obuhvata grad i opštine: 
# Grad Vranje gradsko naselje Vranje,
# Opština Vladičin Han mesto Vladičin Han,
# Opština Surdulica mesto Surdulica,
# Opština Bosilegrad mesto Bosilegrad,
# Opština Trgovište mesto Trgovište,
# Opština Bujanovac mesto Bujanovac i
# Opština Preševo mesto Preševo.

Ima ukupno 243.529 stanovnika.

Sedište okruga je grad Vranje.

Kulturno-istorijske znamenitosti datiraju od pre više vekova. Najstarije vojno utvrđenje je iz XIII veka - Markovo Kale. Poznat je i stari turski amam (tursko parno kupatilo) iz XVI veka, zatim Pašin konak iz 1765. godine u kome je 1881. godine otvorena gimnazija.

Vranjska Banja predstavlja posebnu karakteristiku ovog kraja - termomineralne vode koja pomaže u lečenju mnogih oboljenja.

Privredu Vranja čine industrija, rudarstvo, građevinarstvo, trgovina, poljoprivreda i šumarstvo.
Južnobački okrug

**Južnobački okrug** se nalazi u Panonskoj niziji, u južnoj Bačkoj i severnom Sremu. Okrug se nalazi se na površini od 4.016&nbsp;km² (18.7% od teritorije Vojvodine, 4.5% Srbije) sa 593.666 stanovnika (2002), što čini 30% stanovnika Vojvodine ili 5.5% Srbije.

Sedišište okruga je i glavni grad Autonomne Pokrajine Vojvodine, Novi Sad.

## Opštine

## Kultura

U Bečeju je podignuta prva srpska osnovna škola 1703. godine, a u Sremskim Karlovcima prva srpska gimnazija 1791. godine.

Novi Sad je sedište najstarije kulturno-naučne ustanove srpskog naroda - Matice srpske, koja je osnovana u Pešti, a u Novi Sad preseljena 1864. godine, kao i Srpskog narodnog pozorišta iz 1861. godine.

## Privreda
U samom okrugu razvijena je hemijska indusrtrija i prerada nafte, industrija mašina, alata i elektroporcelana, tekstilna, prehrambena industrija i građevinarstvo.

## Povezano
* Fruška Gora
* Nacionalni park Fruška Gora

## Vanjske veze
* http://www.juznobacki.okrug.sr.gov.yu 

* Službeni sajt Južnobačkog okruga
* Službeni sajt opštine Bač
* Službeni sajt opštine Bačka Palanka 
* Poslovni imenik opštine Bačka Palanka 
* Službeni sajt opštine Bački Petrovac
* Službeni sajt opštine Beočin 
* Službeni sajt opštine Bečej
* Službeni sajt opštine Vrbas
* Službeni sajt opštine Žabalj 
* Službeni sajt grada Novog Sada
* Službeni sajt opštine Srbobran 
* Službeni sajt opštine Temerin
* Službeni sajt opštine Titel 
* Službeni sajt opštine Sremski Karlovci
Južnobanatski okrug

**Južnobanatski okrug** sa prostire u istočnom delu Vojvodine, odnosno Srbije. Obuhvata sledeće opštine: 
# Opština Pančevo grad Pančevo 
# Opština Plandište grad Plandište 
# Opština Opovo grad Opovo 
# Opština Kovačica grad Kovačica 
# Opština Alibunar grad Alibunar 
# Opština Vršac grad Vršac 
# Opština Bela Crkva grad Bela Crkva 
# Opština Kovin grad Kovin

Ima ukupno 328.428 stanovnika. Sedište okruga je grad Pančevo.

Pančevo ima niz kulturnih institucija: Narodna biblioteka „Veljko Vlahović“, Istorijski arhiv i Zavod za zaštitu spomenika kulture.

Značajni kulturni spomenici ove regije su: 
* Manastir Vojlovica, građen 1405. godine 
* Uspenska i Preobraženska crkva, iz 1811. godine 
* Narodni muzej iz 1833. godine

Ovo je moderan, industrijski kraj.

## Povezano
* Srem
* Banat
* Bačka
* Vojvodina

Јužnobanatski internet vodič K-013
Severnobanatski okrug

**Severnobanatski okrug** se nalazi u severnom delu Vojvodine, odnosno Srbije. Obuhvata opštine: 
# Opština Kanjiža mesto Kanjiža 
# Opština Senta mesto Senta
# Opština Ada mesto Ada
# Opština Čoka mesto Čoka
# Opština Novi Kneževac mesto Novi Kneževac
# Opština Kikinda mesto Kikinda

Ima ukupno 179.783 stanovnika. Sedište okruga je u gradu Kikinda.

U Kikindi je osnovana prva srpska štamparija 1878. godine, a godinu dana kasnije je otvorena i prva knjižara.
Ovaj grad je poznat i po slikarima kao što su: Teodor Ilić Češljar (XIII vek), Nikola Aleksić (XIX vek), Đura Pecić (kraj XIX veka) i Đura Jakšić, slikar i književnik.Kikinda je imala prvu pozorišnu predstavu još davne 1796. godine na nemačkom jeziku.

Kikinda je centar srpske industrije građevinskog materijala od gline.

Sajt:www.severnibanat-forumi.co.sr
## Povezano
* Srem
* Banat
* Bačka
Srednjobanatski okrug

**Srednjobanatski okrug** se nalazi u istočnom delu Vojvodine, odnosno severoistočnom delu Srbije. Obuhvata opštine: 
# Opština Zrenjanin grad Zrenjanin
# Opština Novi Bečej grad Novi Bečej
# Opština Nova Crnja grad Nova Crnja
# Opština Žitište grad Žitište
# Opština Sečanj grad Sečanj
 
Ima ukupno 221.253 stanovnika. Sedište okruga je u gradu Zrenjaninu.

Po lepoti se ističu sledeće građevine: 
* pravoslavna Uspenska crkva iz 1746. godine, 
* rimokatolička katedrala iz 1868. godine
* reformatorska crkva iz 1891. godine

Privreda Zrenjanina je veoma raznovrsna: industrija, poljoprivreda, šumarstvo, građevinarstvo i saobraćaj.

Vodeća grana je prehrambena industrija.

## Povezano
* Srem
* Banat
* Bačka

## Vanjske veze
* Prezentacija Bačke i Banata
Zapadnobački okrug

**Zapadnobački okrug** se nalazi u zapadnom delu Vojvodine, odnosno severnom delu Srbije. Obuhvata opštine: 
# Opština Sombor mesto Sombor 
# Opština Apatin mesto Apatin 
# Opština Odžaci mesto Odžaci 
# Opština Kula mesto Kula

Ukupno ima 215.916 stanovnika. Sedište okruga je grad Sombor.

Sombor je grad bogate kulturne tradicije: 
* Rimokatolička crkva i Franjevački samostan iz XVIII veka, 
* Zgrada Županije s početka XIX veka, 
* Ikonostasi Velike i Male pravoslavne crkve i Srpska pravoslavna crkva u Staparu su zaštićeni spomenici, dokazi duge istorije ovog grada.

Opština Sombor danas raspolaže sa 100.000 hektara poljoprivrednog zemljišta, od čega je oko 97.000 hektara obradivih površina. Pored ratarske, veliki značaj ima i stočarska proizvodnja.

Još intenzivniji razvoj ostvaruje se u industriji. U potpunosti pokriva preradu sirovina iz poljoprivrede.

## Stanovništvo

Na području regiona prema popisu iz 2002. godine živi 213.242 stanovnika (od čega u opštini Sombor 96.669 stanovnika, opštini Kula 48.306 stanovnika, opštini Apatin 32.793 stanovnika, opštini Odžaci 35.474 stanovnika) i učestvuje sa 2,85% u stanovištvu Srbije, a 10,59% u stanovništvu AP Vojvodine.

Po gustini naseljenosti region spada u red srednje naseljenih u Vojvodini sa 88 stanovnika/km² (u Srbiji 85 stanovnika/km², u AP Vojvodini 94 stanovnika/km²) što je ispod prosečnog vojvođanskog nivoa.

Prema nacionalnoj strukturi stanovništva u Regionu žive: Srbi, Mađari, Jugosloveni, Hrvati, Crnogorci, Rusini, Ukrajinci, Poljaci, Nemci, Albanci, Turci, Česi, Slovaci...

## Vanjske veze

* Zvanična prezentacija okruga
* http://www.backabanat.com

## Povezano
* Srem
* Banat
* Bačka
Braničevski okrug

**Braničevski okrug** se nalazi u severoistočnom delu Srbije. Obuhvata opštine: 
# Opština Veliko Gradište mesto Veliko Gradište 
# Opština Požarevac mesto Požarevac 
# Opština Golubac mesto Golubac 
# Opština Malo Crniće mesto Malo Crniće 
# Opština Žabari mesto Žabari 
# Opština Petrovac mesto Petrovac 
# Opština Kučevo mesto Kučevo 
# Opština Žagubica mesto Žagubica 

Ima ukupno 253.492 stanovnika.

Sedište okruga je grad Požarevac, poznata raskrsnica puteva, kroz koji i danas vode brojne saobraćajnice.

Sredinom XIX veka, u vreme osamostaljivanja srpske države, Požarevac postaje, pored Kragujevca, druga prestonica kneza Miloša Obrenovića. Knez Miloš Obrenović je još za života podigao sebi, u Požarevcu, spomenike: 
* crkvu (1819.godine), konak - dvorac (1825. Godine)
* novu čaršiju (1827. Godine) i 
* ergelu - Ljubičevo (1860. Godine). 
Kulturne znamenitosti Požarevca su: 
* Narodni muzej (prvi sagrađen nakon beogradskog)
* Etno park Tulba (jedinstveni muzej u prirodi) 
* Galerija slika Milene Pavlović - Barili (poznate slikarke i pesnikinje nadrealizma).

Privredni kapaciteti ovog okruga koncentrisani su u blizini gradova Požarevac i Kostolac. 

Načelnik okruga je Goran S. Petrović (odlukom Vlade Republike Srbije od 28. juna 2007. godine).
Jablanički okrug

**Jablanički okrug** se nalazi u jugoistočnom delu Srbije. Obuhvata opštine: 
# Opština Leskovac mesto Leskovac 
# Opština Bojnik mesto Bojnik 
# Opština Lebane mesto Lebane
# Opština Medveđa mesto Medveđa
# Opština Vlasotince mesto Vlasotince
# Opština Crna Trava mesto Crna Trava

Ima ukupno 255.011 stanovnika. Sedište okruga je grad Leskovac, najveće naselje juga Srbije.

Poznati kulturno - istorijski spomenici ovog okruga su: rimska nekropola u Maloj Kopašnici iz II veka n.e., Jašunjski manastiri posvećeni Sv. Bogorodici Vavedenja i Sv. Jovanu Krstitelju, podignuti 1499. godine kao zadužbina monahinje Ksenije, zatim Crkva Sv. Jovana Krstitelja iz XVI veka, pravi biser među spomenicima. 

Do kraja 2006. bi građani Vučja i Grdelice trebali da odluče, da li su za dobijanje opštinskog statusa ta dva mesta tj. izdvajanja iz opštine Leskovac.
Severnobački okrug

**Severnobački okrug** se nalazi na severu Vojvodine, odnosno Srbije. Obuhvata opštine: 
# Opština Subotica grad Subotica
# Opština Bačka Topola grad Bačka Topola
# Opština Mali Iđoš grad Mali Iđoš

Ima 205.401 stanovnika. Sedište okruga je u gradu Subotici.

Subotica je višenacionalan i višekonfesionalni centar: uz pravoslavnu i katoličku, kao najveće, u gradu ima blizu trideset malih verskih zajednica. Glavni crkveni objekti su: 
* Pravoslavna crkva u Aleksandrovu, iz XVII veka.
* Pravoslavna crkva iz XVIII veka 
* Katedrala Sv. Terezije Avilske iz 1797. godine 
* Franjevački samostan iz 1723. godine 
* Sinagoga

S obzirom na sirovinsku bazu, u ovom regionu je veoma razvijena prehrambena industrija. 
Po prinosima poljoprivrednih kultura Subotica je među prvima u zemlji: kukuruz, pšenica i suncokret.

## Privreda
Činjenica da je skoro 90% površine poljoprivredno zemljište umnogome određuje i privrednu strukturu okruga. Spomenimo samo klaničku industriju - tu je "29. novembar", fabrika koja ima dugu i bogatu tradiciju - nakon kriznog perioda u poslednjih nekoliko godina, fabrika je na dobrom putu da ponovo stane na svoje noge. Tu su, nadalje Industrija mesa "Topola", klanica "Topiko", L.T.S. Lovćenac, klanica "Nova Brazda". Nadalje, tu su poljoprivredni kombinati "Agrokombinat", "AD Žitko", "Ravnica", AIK Bačka Topola i drugi. Od većih prerađivača tu su "Fidelinka", "Mlekara" Subotica, "Podrum Palić", "Si&Si Company", "Fresh&Co.", "Medoprodukt" Tavankut, "Golden Garden" Gornji Tavankut i drugi.

Ipak, nosioci privrednog razvoja Okruga su preduzeća elektrometalskog kompleksa, kao što su "Sever", "Bratstvo", "Sigma", "Elektroremont", "Inomag", "Partizan" itd. Značajni su i kapaciteti u hemijskoj industriji ("Zorka", "Hemos" i "Azotara"), kao i u industriji nameštaja ("Budućnost", "Žako" iz Stare Moravice, "Umetnost" iz Bačke Topole itd). 
Plastičarska industrija je u snažnom zamahu. Izdvajaju se firme "Ledenjak" i "V&B".

Grafička industrija ima dugu tradiciju u ovim krajevima. Subotička "Birografika" je i danas među liderima u struci, a tu su i "Panonija", "Minerva", "Narodna štamparija" u Bačkoj Topoli itd.
Privredu Severno-bačkog okruga u velikoj meri određuje i blizina državne granice sa Mađarskom i činjenica da je na njegovoj teritoriji "severna kapija" Srbije, odnosno granični prelazi Kelebija i Horgoš. Zajedno sa dovršetkom autoputa Feketić - državna granica, svi ovi uslovi čine područje okruga atraktivnim za domaća i strana ulaganja.

Konačno, treba pomenuti i ogromne turističke potencijale cele ove regije. Jezero Palić sa prelepim hotelima i mogućnostima za ribarenje, jezero Ludoš koje je prirodno stanište brojnih ugroženih životinjskih vrsta (uglavnom ptica), ergela Zobnatica sa značajnim potencijalim u lovnom turizmu, subotička Gradska kuća koja je jedna od tri najlepše gradske kuće u Evropi itd.

## Stanovništvo

Prema popisu stanovništva iz 1991. godine, na teritoriji okruga je živelo 205.401 stanovnika, i to po nacionalnoj strukturi:

## Povezano
* Srem
* Banat
* Bačka

## Vanjske veze
Zvanična prezentacija okruga
Sremski okrug

**Sremski okrug** se nalazi u jugozapadnom delu Vojvodine, odnosno severozapadnom delu Srbije. Obuhvata opštine: 
# Opština Šid mesto Šid , 
# Opština Inđija mesto Inđija 
# Opština Sremska Mitrovica mesto Sremska Mitrovica 
# Opština Irig mesto Irig 
# Opština Ruma mesto Ruma 
# Opština Stara Pazova mesto Stara Pazova i 
# Opština Pećinci mesto Pećinci

Ima ukupno 309.981 stanovnika. Sedište okruga je u gradu Sremska Mitrovica.

Fruškogorski manastiri predstavljaju najveće kulturno blago ovog kraja. Tu su: Manastir Grgeteg iz 1471. godine i manastir Jazak iz 1522. godine.

Manastir Krušedol je prava riznica slikarskih radova Vojvodine, a osnovan je 1514. godine kao zadužbina vladike Maksima Brankovića i njegove majke Angeline. U manastiru Novo Hopovo posebnu pažnju pobuđuje arhitektura hrama i njegov fresko - živopis. Vreme njegovog prvog zidanja nije poznato, ali se zna da je obnovljen 1756. godine.

Privredu Sremske Mitrovice danas čine: Fabrika celuloze i papira "Matroz", Drvni kombinat, Fabrika nameštaja "1 novembar" i "Srbija šume".

## Povezano
* Srem
* Banat
* Bačka
Kanton Sarajevo

**Kanton Sarajevo** (**Sarajevska županija**) je deveti kanton u Federaciji BiH. Sjedište mu se nalazi u Sarajevo. Kanton ima 413.593 stanovnika.

Kanton u svojoj prirodi predstavlja gradsku oblast Sarajeva, po kome je dobio ime, odnosno dijelove grada koji se nalaze pod upravom Federacije. Sadrži 98% stanovništva Sarajeva, ali i daleko manji postotak površine grada.

## Administrativna podjela
Kanton je sastavljen od 9 općine:

* Centar Sarajevo
* Hadžići
* Ilidža
* Ilijaš
* Novi Grad Sarajevo
* Novo Sarajevo
* Stari Grad Sarajevo
* Trnovo
* Vogošća
Posavski kanton

**Posavski kanton** (**Županija Posavska**) je jedan od deset kantona Federacije Bosne i Hercegovine. Nalazi se na sjeveru Bosne i Hercegovine i sastoji se od dva teritorijalno odvojena džepa.

Predstavlja najmanji kanton Federacije, s površinom od 331&nbsp;km² (samo 50% većom od obližnjeg Distrikta Brčko), a u njemu prema popisa stanovništva iz 2013. godine živi 43.453 stanovnika, po nacionalnosti uglavnom (77,3%) Hrvati. Kanton se dijeli u općine Domaljevac-Šamac, Odžak i Orašje.

Središte kantona je Orašje, gdje živi 3.613 stanovnika.

Kanton se uglavnom sastoji od oblasti Bosanske Posavine koja su tokom rata u BiH ostale pod kontrolom HVO-a, odnosno vlade u Sarajevu, te koje su temeljem Dejtonskog mirovnog sporazuma pripale Federaciji BiH. 
## Povezano

* Bosanska Posavina 
* Brodsko-posavska županija
Zapadnohercegovački kanton

**Zapadnohercegovački kanton** (**Županija Zapadnohercegovačka**) je osmi od deset kantona Federacije BiH. Kanton je imao 94.898 stanovnika u 2013. godini.

Smješten je na zapadu Hercegovine, u regiji koja je i prije rata uživala reputaciju jedne od etnički najhomogenijih u bivšoj Jugoslaviji, s obzirom da su na njenom području preko 95 % stanovništva činili Hrvati.

## Administrativna podjela
Središte kantona nalazi se u Širokom Brijegu. 

Gradovi i općine u kantonu su:
* Grude
* Ljubuški 
* Posušje 
* Široki Brijeg
Zeničko-dobojski kanton

**Zeničko-dobojski kanton** je jedan od 10 kantona FBiH.

Kanton je smješten u centralnom dijelu BiH. Kantonalno središte je Zenica , po kojoj je kanton dobio ime. Drugi grad po kome je dobio ime je Doboj, koji se nalazi se u Republici Srpskoj, ali čiji dio istoimene prijeratne općine danas pripada Federaciji BiH. 

Kanton je podijeljen u općine Breza, Doboj-Jug, Kakanj, Maglaj, Olovo, Tešanj, Vareš, Visoko, Zavidovići, Zenica, Žepče, Usora

Kanton ima površinu od 3.329km² i 364.433 stanovnika, koji su po nacionalnosti uglavnom Bošnjaci.
Hercegovačko-neretvanski kanton

**Hercegovačko-neretvanski kanton** (Hercegovačko-neretvanska županija) je jedan od deset kantona Federacije. Bosne i Hercegovine. Kanton pokriva dolinu rijeke Neretve te dijelove Hercegovine zapadno od svog administrativnog središta Mostara.

## Demografija
Kanton ima 222.007 stanovnika prema popisu stanovnika 2013. godine. 53,3% stanovnika su Hrvati i 41,4% Bošnjaci.

## Administrativna podjela
Kanton je podijeljen na općine Čapljina, Čitluk, Jablanica, Konjic, Mostar, Neum, Prozor, Ravno i Stolac.
SMER (Slovačka)

Stranka **Smjer – Socijalna demokracija** (slovački: *Smer – sociálna demokracia*) party – prije 1.1. 2005 poznata pod nazivom **Smjer (Treći put)** (*Smer (tretia cesta)*) – , ili jednostavno *Smer*, je politička stranka u Slovačkoj koju vodi Robert Fico. Samatra se da u političkom smislu pripada lijevom centru.

Nastala je godine 1999. izdvajanjem iz Stranke demokratske ljevice (Strana demokratickej ľavice, SDĽ) (u doba dok je Robert Fico bio najpopularniji član SDL) i brzo postala jedna od najpopularnijih stranaka u Slovačkoj, dok je popularnost SDĽ, nasljednice negdašnje Komunističke partije Slovačka i dijela vladajuće koalicije od 1998 do 2002, opadala.

Godine 2004. postala je treća najjača stranka u Nacionalnom vijeću Slovačke republike, s 25 od 150 mjesta. Godine 2005. prema anketama je postala najjača politička stranka u Slovačkoj, s podrškom oko 30 % potencijalnih glasača.

1.1. 2005. *Smer* se udružio s manjim socijaldemokratskim strankama:
* Stranka demokratske ljevice (v. gore)
* Socijaldemokratska alternativa (Sociálnodemokratická alternatíva; mala modernistička socijaldemokratska stranka koja se izdvojila iz SDĽ nešto kasnije od *Smera*), i
* Socijaldemokratska stranka Slovačke (Sociálnodemokratická strana Slovenska; osnovana godine 1990, postala poznata po vodstvu Alexandera Dubčeka).

Nova stranka je dobila ime *Smer – Socijaldemokracija*.

Na izborima za slovački parlament održanim 17.6. 2006. *Smer* je osvojio najviše glasova. Od 2006. do 2010. je bio na vlasti pod vodstvom Roberta Fica.

Od izbora 2010. je bio u opoziciji. Od 2012. do 2016. je imao apsolutnu većinu u slovačkom parlamentu.

## Povezano
* Politika u Slovačkoj
* Popis političkih stranaka u Slovačkoj.

## Vanjske veze
* Službena stranica (slovački)
* www.antifico.sk  (slovački)